"নাগৰিকত্ব সংশোধনী বিধেয়ক সন্দৰ্ভত মোৰ স্থিতি পূৰ্বৰ দৰেই একেই আছে। অগপ বা আন কোনো প্ৰাৰ্থীৰ হৈয়েই মই নিৰ্বাচনী প্ৰচাৰ নচলাও।" তেজপুৰত শনিবাৰে এই মন্তব্য কৰে প্ৰাক্তন মুখ্য মন্ত্ৰী প্ৰফুল্ল কুমাৰ মহন্তই।
আনহাতে, আগন্তুক লোকসভা নিৰ্বাচনত নাগৰিকত্ব সংশোধনী বিধেয়কৰ বিৰোধিতা কৰা প্ৰাৰ্থীকহে ভোটদান কৰাৰ বাবেও অগপৰ প্ৰাক্তন সভাপতিজনে আহ্বান জনায়।
প্ৰাক্তন মুখ্য মন্ত্ৰী বিয়লি তেজপুৰৰ আৱৰ্ত ভৱনত সপত্নীক উপস্থিত হোৱা মহন্তই কয় যে কেন্দ্ৰীয় চৰকাৰখনে বিদেশী বহিষ্কাৰতো দূৰৰে কথা, পিছ দুৱাৰেদি বিদেশী অনাৰ কৌশলহে অৱলম্বন কৰিলে। বিগত লোকসভা নিৰ্বাচনৰ পূৰ্বে অসমৰ মাটি বাংলাদেশক গতোৱাৰ বিৰোধিতা কৰা বিজেপিয়ে নিৰ্বাচনৰ পাছতেই কেন্দ্ৰৰ চৰকাৰখনে বাংলাদেশক অসমৰ মাটি গতাই দিলে।
কেন্দ্ৰীয় চৰকাৰখনে সকলো ক্ষেত্ৰতে বিদেশী শক্তিৰ স'তে আপোচ কৰা বুলি উল্লেখ কৰি প্ৰাক্তন মুখ্য মন্ত্ৰী মহন্তই কয় যে অগপই বিজেপিৰ সৈতে কিয় মিত্ৰতা কৰিলে সেয়া মিত্ৰতা কৰা সকলেহে ক'ব পাৰিব।
তেওঁ লগতে কয় যে অগপৰ কাৰ্যনিৰ্বাহকত ইতিমধ্যেই নাগৰিকত্ব সংশোধনী বিধেয়কৰ বিৰোধিতা কৰাৰ সিদ্ধান্ত গৃহীত হৈছে আৰু অগপৰ সেই স্থিতি অব্যাহত আছে।
মহন্তই কেন্দ্ৰীয় চৰকাৰে যাতে ৰাজ্যৰ খিলঞ্জীয়াৰ স্বাৰ্থ বিঘ্নিত নকৰে তাৰ বাবে দেশৰ প্ৰধান মন্ত্ৰী নৰেন্দ্ৰ মোডীক আহ্বান জনায়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
